stanford-oval/wikipedia huggingface dataset:
בלייר רדפורד
קריירה

בתחילת הקריירה שלו נבחר רדפורד להיות חבר צוות בחברת האחים וורנר. לאחר שנה וחצי בתפקיד, עבר ללוס אנג'לס.
בין יולי 2005 לפברואר 2006 גילם את סקוטי גריינג'ר באופרת הסבון צעירים חסרי מנוח. 
לאחר מכן, החליף רדפורד את אדריאן בלאני בתפקיד מיגל לופז-פיצג'רלד באופרת הסבון תשוקות, עד העונה האחרונה.
ב-2010 שיחק בעונה השלישית של 90210 כנער בריטי המגיע לבוורלי הילס ובסרט בורלסק.
ב-2011 החל לככב בסדרות הנעורים משחק השקרים והוחלפו בלידתן.
ב-2014 שיחק דמות ראשית בסדרת הדרמה "Satisfaction".
ב-2017 שיחק כת'ניברד בסדרה בבעלי היכולות
פילמוגרפיה > קולנוע

הצד האחר (2006)
ריקוד המתים (2008)
כשהעולם עמד מלכת (2008)
בורלסק (2010)
V/H/S: Viral (ב-2014)
בחורה כמו גרייס (2015)
סירנה (2016)
פילמוגרפיה > טלוויזיה

צווארון כחול (2004)
צעירים חסרי מנוח (2006-2005)
הוחלפו בלידתן
Satisfaction‏ (2015-2014)
בעלי היכולות (2017-הווה)
Unsinkable ‏(2024)
שלוש נשים (אנ') (2024)
Little Sky‏ (TBA)
בית הקברות סמבוסקי

| --- | --- |

תמונה כללית ממערב, תחילת שנות ה-2000, בית הקברות נמצא במרכזה, אך קשה להבחין בו. דרך העפר הנראית היא הדרך המגיעה מכביש גיא בן הינום.
 פרטי בית הקברות
 דת:  יהדות
 קואורדינטות:  31°46′12″N 35°13′56″E﻿ / ﻿31.770083333333°N 35.232277777778°E﻿ / 31.770083333333; 35.232277777778
  (למפת ירושלים מוגדלת) בית הקברות סמבוסקי(למפת ירושלים רגילה) בית הקברות סמבוסקי(למפת הרי ירושלים רגילה) בית הקברות סמבוסקי(למפת הרי ירושלים מוגדלת) בית הקברות סמבוסקי
 
בית הקברות סמבוסקי הוא בית עלמין יהודי עתיק בירושלים, על מורדותיו הדרומיים והמזרחיים של הר ציון.
מיקום ודרכי הגעה

בית הקברות סמבוסקי נמצא במדרון הצפון-מזרחי של גיא בן הינום, בין קו גובה 670 מטר לקו גובה 710 מטר מעל פני הים. בית הקברות ממוקם מול המנזר היווני-אורתודוקסי סנט אונופריוס, בנ.צ. 17215/13080.
אל בית הקברות ניתן להגיע בשתי דרכים עיקריות: האחת היא דרך עתיקה היוצאת מהכביש העולה אל הר ציון ('כביש האפיפיור'). כאשר עולים בכביש נראה ממזרח לו (צד ימין) בית קברות הפרוטסטנטי ומיד אחריו יורדת סמטה צרה באורך של כ-250 מטר אל בית הקברות סמבוסקי. הסמטה מתחברת אל המדרגות המפרידות בין חלקת 'סמבוסקי הקטנה' לחלקת 'סמבוסקי הגדולה'. דרך נוספת הנוחה אף לרכב, עולה מכביש גיא בן הינום. במרכז הגיא ישנו מבנה מגודר של משאבת מים, מולו על המדרון הצפוני מתחילה לטפס במתינות לכיוון מזרח וצפון-מזרח דרך עפר כבושה (ניתן לנסוע בה ברכב רגיל). כעבור כ-250 מטר מגיעים לגדר אבן ולפינה הדרום-מערבית של בית הקברות סמבוסקי.
מקור השם

השם המקובל ביותר של בית הקברות הוא סמבוסקי, אך במקורות שונים הוא נקרא בשמות אחרים, שרובם שיבושים של השם המקובל: סמבוסקה, טמבוסקה, סמבושקי, סמבורסקי, סאנבוסקי, סאנבוסקה, אַל-סַמְבּוּסְקֶה, גרניל, ובית הקברות הספרדי הישן. ריבוי השמות מעיד על העממיות של בית הקברות, על גורלו העגום כנראה כבר מתחילת קיומו, ועל היותו בית קברות זניח לעומת הר הזיתים.
לא ברור מה מקורו או משמעותו של השם סמבוסקי, והוצעו לכך רעיונות שונים. בין השאר ישנה סברה שהשם ניתן לו בשל צורתו הגאוגרפית של בית הקברות, המזכירה את המאכל סמבוסק.
היסטוריה

ר' גדליה מסימיאטיץ בספרו 'שאלו שלום ירושלים', כתב על ביקורו בירושלים בשנת ה'תס"א (1700): "שני בתי קברות המתוקנים בירושלים, אחד ישן מימים קדמונים והוא רחוק מירושלים מצד דרומו ועוד בית קברות חדש במזרח של ירושלים על הר הזיתים בשיפוע ההר. בבית הקברות הישן אין ניכר שום קבר ושמה כמה מערות, אבל בבית הקברות החדש אין שום מערה." בדרומה של ירושלים, לא נמצא בית קברות יהודי שיש בו מערות מלבד בית הקברות סמבוסקי. המעניין בתיאורו של ר' גדליה הוא ציון העובדה שבית הקברות 'מצד דרומו' הוא 'ישן מימים קדמונים'. ממקור זה וממקורות נוספים ניתן ללמוד כי בית הקברות קיים לפחות מן המאה ה-17.
היסטוריה > בית הקברות במאות ה-19-20

החל מהמאה ה-19 ישנן עדויות מפורשות המתייחסות לבית הקברות סמבוסקי. בית הקברות מצוין גם במפות, בתחריטים ובצילומי ירושלים הראשונים. בראשית שנות השבעים של המאה ה-19 החלה להתפתח בהדרגה שכונה קטנה של ערבים בין בית הקברות סמבוסקי ובריכת השילוח.
בתקופת המנדט הבריטי בארץ ישראל ידע המקום הרס ועזובה. במיוחד לאחר מאורעות תרפ"ט (1929) החל הרס שיטתי של מצבות ושימוש באבני מצבות לבניית גדרות ובתים של תושבי האזור. הנהלת ועד העדה הספרדית ניסתה מדי מספר שנים לגייס משאבים ולטפל באופן יסודי בבית העלמין, אך הדבר לא הסתייע ומתוכניות רבות נעשה רק מעט.
בשנת 1938 הופיעה בעיתון הארץ הידיעה הבאה:
"...בחלקה המכונה "סאמבוסקי", הרשו לעצמם השכנים לבנות בית ממש בתוך בית העלמין, לאחר שסלקו בלי כל היסוס מאות מצבות, שכיסו את המקום. עם זה אנו רואים שעצמות מתים מתגלגלות כדומן, ופה ושם מתבלטות שלדים במורד ההר, מכיוון שהגדרות אשר שמרו על המצבות נהרסו או שנגרפו בהמשך העתים על ידי הגשמים העזים."
הרישום המאוחר ביותר בפנקס הקברים של ועד העדה הספרדית מראה שהקבורה האחרונה בסמבוסקי נערכה בכ"ב בכסלו תש"ו (27 בנובמבר 1945).
היסטוריה > בית הקברות לאחר 1948

לאחר קום המדינה היה בית הקברות סמבוסקי בשטח ירדן. צפונית לבית הקברות נבנה מחנה צבאי ירדני אשר שימש כמפקדת פלוגת התעסוקה של הקו העירוני. בין מבני המחנה היו 15-20 אוהלים שבסיסיהם נבנו מ-200 עד 300 מצבות שנלקחו מבתי הקברות היהודים, וכן גדרות הבנויות מחלקי מצבות; ייתכן שחלק מהם נלקח מבית הקברות סמבוסקי הסמוך למקום.
למרות המחסור בקרקעות, נמנעו תושבי האזור מלפלוש ולבנות על שטח בית הקברות סמבוסקי, עד 1967. דווקא כשעבר השטח לשליטה ישראלית, לאחר מלחמת ששת הימים, החלה תופעה של פלישות ובניה בלתי חוקית בפאתי בית הקברות. כיום ניצבים בשטח בית הקברות מספר מבנים בלתי חוקיים, משחטת רכב ומוסך, וחלקים ממנו יושרו באמצעות כלים כבדים. במהלך פעולות אלה נהרסו קברים רבים ונותצו עשרות מצבות. מצבות אחרות שימשו כאבני בנייה ומדרגות בבתים בשטח בית הקברות[דרוש מקור].
בשנת 2003 טושטשו רוב שרידי הקברים ועשרות מצבות נגנבו או נותצו; מאות טונות של פסולת בניין ואשפה נזרקו בשטח, בעיקר בחלק הדרום-מזרחי של בית הקברות. תושבי השכונה פילסו לעצמם רחבות חנייה למכוניות על מקומם של קברים קדומים. בשטח בית הקברות ניתן לזהות כיום רק כעשר מצבות או חלקי מצבות.
גורמים שונים ניסו במהלך השנים לשמר ולשקם את המקום. לדוגמה ניסיון אחד היה של גורמים במינהל מקרקעי ישראל לרתום את חברת קדישא תוך מתן תקציב (למרות שהשטח אינו בבעלות ממ"י) בית הקברות נוקה, חלק מהמצבות שופץ ואף חלק מגדר בית הקברות שופץ אך נהרס ושוב נשפכה פסולת וונדליזם על ידי התושבים המתגוררים בצמוד. הנושא נידון בוועדות שונות ואף עלה לדיון בממשלה, אך גם המעט שנעשה לשם שימור המקום, נהרס תוך זמן קצר על ידי התושבים הגרים במקום וחלק לא מבוטל מהמצבות ומחומר האבן של בית הקברות שובץ בבתי התושבים הגרים במקום.
אחד הפעילים ביותר בעניין שיקום בית הקברות היה דורון הרצוג (1957–2010), מורה דרך וחוקר ירושלים אשר חקר את תולדות בית הקברות. הרצוג כתב ספר אודות בית הקברות שיצא לאור בעריכת דר' אייל מירון ב-2011.
בשנת תש"ע (2010) נעשתה עבודה של פענוח רשימות הקבורים בסמבוסקי, ומתוכנן גם ניסיון לזהות בשטח את מיקומם של הקברים, כחלק מעבודות לפיתוח ושימור המקום שמבצעים הרשות לפיתוח ירושלים ועמותת אלע"ד.
אחד מחסידי הרב ישראל דב אודסר מברסלב הקים עמותה בשם "העמותה לשיקום בית העלמין סמבוסקי בהר ציון" במטרה להעלות את עצמות רבי נחמן מברסלב לקבורה בירושלים בבית הקברות סמבוסקי ולשקם את בית הקברות בהתאם. לטענת העמותה הם קיבלו רישיון מממשלת ישראל לשם כך.
בשנת תשע"ז (2017) ב-ז' באדר, יום פטירת משה רבינו, נערכו סיורים ופעולות שיקום בשיתוף מדרשת ראשית ירושלים, מועצת בתי העלמין, רשות הטבע והגנים ועוד. במעמד האזכרה השתתפו הרב הראשי לישראל הרב דוד לאו, סגן שר הביטחון הרב אלי בן דהן והרב הלל הורוביץ, מנכ"ל מועצת בתי העלמין.
באוקטובר 2019 הודיע ראש העיר ירושלים משה ליאון על מבצע ניקיון יסודי לבית הקברות, במהלכו נאספו 20 טון אשפה. בנוסף, יוצבו מצלמות בבית הקברות על מנת לאכוף מקרי ונדליזם.
בקיץ 2022 החלה עמותת אלע"ד בעבודות מקיפות לשיקום בית הקברות, כולל גידור, סלילת כביש גישה וחניון.
הקבורים בבית הקברות

בבית הקברות סמבוסקי נקברו בעיקר עניי ירושלים מכל העדות אשר לא יכלו לרכוש חלקות קבר בחייהם על הר הזיתים, או גלמודים שהחברה קדישא הספרדית קברה אותם כ"חסד של אמת" ללא תשלום. עם זאת, ידוע גם על אנשים שבחרו מראש להיקבר בבית הקברות סמבוסקי, ואשר קנו חלקות קבר במקום. בנוסף, נקברו במקום גם מתאבדים, מומרים וחולי רוח.
בניגוד למצבות הגדולות והכבדות שניתן למצוא בחלק מקברי הר הזיתים, המצבות של עניי ירושלים היו פשוטות ביותר, וחלקן נראות כאבנים אשר נאספו בשדה. את החלק במצבה בו נחקק שם הנפטר סיתתו והחליקו כך שניתן יהיה לקרוא את הכתוב. שאר פני המצבה לעומת זאת נשארו 'טבעיים' ולא מהוקצעים. מורגש שנחקק רק המינימום הנדרש על מנת לצמצם בהוצאות. החריטה של האותיות ברוב המצבות נעשתה בצורה פשוטה ביותר: חקיקת האותיות שטוחה וכמעט ללא עומק. המצבות היו פרוצות לנזקי הטבע והזמן, ובמעט המצבות שעדיין קיימות בשטח, קשה כיום לקרוא את הכיתוב.
הקבורים בבית הקברות > מספר הקבורים בבית הקברות

פוטנציאל הקבורה בסמבוסקי מגיע ללמעלה מ-7,000 מקומות קבורה, אך קשה להעריך כמה נקברו בו בפועל. בשנים 1972-1973 נעשה סקר על ידי משרד הדתות באמצעות חברת האדריכלים 'עפרוני-שיינברג', בו נרשמו 137 מצבות ומקומן סומן על גבי מפה. במסגרת סקר עצמאי נוסף ומחקר מתמשך שערך דורון הרצוג, נאספו שמות נוספים של נקברים בבית הקברות, ועד כה ידועים שמותיהם של כ-1,600 נפטרים.
מערות הגניזה בבית הקברות

מערות הגניזה בבית הקברות סמבוסקי שימשו כמקום הגניזה המרכזי של העדה הספרדית בירושלים ל'שמות-קודש'. בעיתונות המאה ה-19 ובכתבי זיכרונות מתוארות תהלוכות גניזה מפוארות לבית העלמין סמבוסקי. התהלוכות יצאו מארבעת בתי הכנסת הספרדיים אשר ברובע היהודי ועברו דרך שער ציון עד בית הקברות סמבוסקי.
כך מתאר פנחס גרייבסקי את תהלוכת הגניזה:
היום ההוא שחל פעם בשבע שנים חג הוא לישראל בירושלים. ביום מועד יסגרו בו את רוב החנויות ובתי העבודה, והעיר עליזה ושמחה... ואחרי אשר מוכרים את הפתיחה של הארון אשר בו הושמו ספרי התורה שבלו ואת הספרים הנתונים כדי כרס מועטפים במעטפות יקרות ומפוארות, בכסף, בציצים ופרחים, תחת חופת משי, מתחילה התהלוכה. שרי עיר וסריסי החכם באשי סולים להם המסילה בין ההמון הרב. לצדי החופה הולכים שני אנשים נושאי נרות שעווה גדולים כקומת איש ועליהם כתוב "כי נר מצווה ותורה אור". אחריהם נוהרים אנשים למאות, נושאי שקי "השמות", תלמידי הת"ת עם מוריהם ונרות שעווה בידיהם הולכים ומזמרים שירי קודש. יוצאים דרך שער ציון, עוברים ברינה את עמק יהושפט אל המערה הגדולה אשר בקצה שדה הקברות העתיק "סמבוסקי" ושם יגנזום עד דור אחרון.
בשנת 1924 ערך ד"ר יהודה לייב מאגנס מן האוניברסיטה העברית סקר ממצאים במערות הגניזה בבית הקברות סמבוסקי.
בקיץ 1943 נפלו מספר אבנים מן הכותל המערבי, והן נגנזו במערות הגניזה בסמבוסקי, מפאת הקדושה שיוחסה להן.
חומות ירושלים בשטח בית הקברות

בשנים 1894-1896 נעשה סקר ארכאולוגי לאורך חומות ירושלים, על ידי הארכאולוג האמריקאי פרדריק בליס ועוזרו האדריכל הבריטי ארצ'יבלד קמפכיל דיקי. בליס ודיקי חפרו מטעם הקרן לחקר ישראל באזור הר ציון, וגילו מערכת של שערים וחומה אשר ירדה מהר ציון, מחצר בית הספר 'גובאט' לבית הקברות הפרוטסטנטי, ומשם דרך בית הקברות סמבוסקי עד עיר דוד, ומעיר דוד צפונה לכיוון חומת העופל. בליס ודיקי חפרו מנהרות מתחת לבית הקברות סמבוסקי, וכך הגיעו לחשיפת תוואי החומה.
הם החלו בחפירת המנהרות סמוך לתוואי גדר בית הקברות וכך נכנסו פנימה מתחת לקברים ולא חפרו בתוך בית הקברות, כנראה גם מתוך כבוד לקדושת המקום.
ב-18 בפברואר 2007 החלה רשות הטבע והגנים, במימון ובסיוע עמותת אלעד ובניהול הארכאולוג יחיאל זלינגר מרשות העתיקות, לחפור ולחשוף מחדש את שרידי החומה העתיקה. מסיכום החפירות כפי שנתפרסמו עד כה, עולה כי בתוואי החומות ישנן שלוש תקופות. החומה המאוחרת היא מן התקופה הביזנטית, ונבנתה על יד הקיסרית אאודוקיה, בת המאה ה-5. באותו תוואי התגלו ביצורים וחומות מימי החשמונאים המאופיינים בסיתות חשמונאי. חומה זו בנויה על חומה שהיא חלק מן 'החומה הראשונה' של ימי הבית השני.
צמחייה בבית הקברות

בימי פריחת החצבים לקראת הסתיו, מכסה מרבד של חצבים את כל שטח בית הקברות, ותוחם את גבולותיו. לעומת זאת, מחוץ לבית הקברות ישנם מעט חצבים. תופעה זו היא תוצאה של המנהג לשתול חצבים כסימון לגבולות חלקה, או כסימון של קבר, בהיעדר יכולת כלכלית להציב מצבה. יתרונו של החצב הוא בכך שהוא נשאר במקומו לשנים רבות ומהווה בכך תחליף למצבה. ושבצליו הרעילים ירחיקו בעלי חיים מלפגוע בקבר.
ביבליוגרפיה

דורון הרצוג. סמבוסקי - סיפורו של בית העלמין היהודי בהר ציון. ירושלים 2011.
יחיאל זלינגר. 'החומות המקיפות את הר ציון', אייל מירון (עורך), מחקרי עיר דוד וירושלים הקדומה 3, דברי הכנס התשיעי אלול תשס"ח. ירושלים 2008.
אברהם יערי. אגרות ארץ ישראל. רמת גן 1971.
יורם צפריר ושמואל ספראי. ספר ירושלים - התקופה הרומית והביזאנטית. ירושלים 1999.
זלמן שזר. רבי גדליה מסימיאטיץ (קונטרס). ירושלים תשכ"ג.
הערות שוליים

↑  שזר, תשכ"ג, עמ' 25; יערי, 1976, עמ' 347-348.
↑  'על גדר בית העלמין לעדת הספרדים', הארץ, י"ט באב תרצ"ח (16 באוגוסט 1938).
↑  ראו סקר הוועדה לבדיקת חלול בתי העלמין בהר הזיתים ובחברון, ירושלים, תשכ"ח עמ' 19, תמונות הצ' 1-12 ומפה ד'. יש לציין כי חברי הוועדה לא היו מודעים לקיומו של ביה"ק סמבוסקי, ולפיכך קבעו כי כל המצבות מקורן בהר הזיתים.
↑  נדב שרגאי, בית העלמין העתיק של העניים התעורר לחיים, באתר הארץ, 7 בנובמבר 2006
↑  לפי אתר העמותה
↑  שירה רביד, מי מגן על בית העלמין סמבוסקי?, אתר כיפה.
↑  רפורמת הניקיון מגיעה לבית העלמין סמבוסקי, באתר ערוץ 7
↑  עומר שרביט, אלע"ד בונה וחופרת בבית הקברות של עניי ירושלים, באתר זמן ישראל, 26 ביולי 2022
↑  יש לציין כי את הגניזה היו קוברים לא רק בבית הקברות סמבוסקי אלא גם בהר הזיתים בחלקה הצמודה למצבת יד אבשלום ולמערת יהושפט.
↑  י.ל. מגנס, "הגניזות בבתי-העלמין של עדת הספרדים בירושלים", קובץ החברה העברית לחקירות ארץ-ישראל ועתיקותיה, ירושלים, תרפ"ה, עמ' 88-90
↑  צפריר וספראי, 1999, עמ' 292-291; זלינגר, 2008, עמ' 113-135.
תמונה כללית של בית הקברות סמבוסקי משנת 1855, מבט מדרום מערב. בית הקברות נמצא מעט מתחת למרכז התמונה, ונראות בו נקודות לבנות, שהן המצבות. ברקע נראית העיר העתיקה.
מצבה משולבת בגדר במחנה הלגיון הירדני בהר ציון.
מצבה בבית העלמין סמבוסקי. צולמה במסגרת יום לאיתור, תיעוד וניקוי מצבות בסמבוסקי, נובמבר 2006. הכיתוב על המצבה: "מק (מקום קבורת) אליעזר בן שלום מצפת".
פתח אחת ממערות הגניזה, ומסביב הזנחה ולכלוך, 1995.
ברוקר

ערך זה עוסק בסוכן (ברוקר) בניירות ערך ובמניות. אם התכוונתם למשמעות אחרת, ראו .
בְּרוֹקֶר (בעברית: עֲמִיל בּוּרְסָה, או עמיל ניירות ערך) הוא אדם המורשה לסחור בניירות ערך בבורסה בעבור לקוחותיו. המילה עָמִיל מקורה בערבית, ומשמעה סוכן, או מתווך.
אטימולוגיה

המילה "ברוקר" מקורה מהמילה Brocour באנגלו-נורמנית שמשמעותה "סוחר קטן", או לחלופין מהמילה brocheor בצרפתית עתיקה שמשמעותה היא "מוכר יינות".
באנגלית ברוקר (Broker) פרשו מתווך או סוכן, ובהקשר של סחר בבורסה נקרא Stockbroker, עמיל מכס נקרא Customs broker, מתווך נדל"ן נקרא Real estate broker וכדומה.
תפקיד הברוקר

הברוקר הוא גוף שמארגן עסקאות בין קונה ומוכר, ומקבל עמלה כאשר העסקה יוצאת לפועל. ברוקר שפועל בנוסף גם כקונה או כמוכר נהפך לצד עיקרי לעסקה. ככלל, ברוקר הוא תיאור לסוכן עצמאי המשומש בעיקר בתעשיות מסוימות. אחריותו העיקרית של הברוקר היא להפגיש בין קונים ומוכרים. על כן, ברוקר הוא צד ג' המסייע לעסקה בין הקונה והמוכר. דוגמה אפשרית היא מתווך נדל"ן המסייע למכירתו של נכס. ברוקרים יכולים לספק גם מידע משמעותי לגבי מחירים, מוצרים ותנאי השוק. ברוקרים יכולים לייצג את המוכר (כפי שנעשה במרבית מהזמן), או את הקונה, אך לא את שניהם בו זמנית שכן אז קיים מצב של ניגוד עניינים. דוגמה לכך היא ברוקר מניות, אשר מבצע את מכירת או רכישת ניירות הערך בשם הלקוח שלו. ברוקרים משחקים תפקיד מפתח במכירת מניות, איגרות חוב, בשוק הביטוח (בו הברוקר מוצא עבור הלקוח חברות ביטוח אשר יבטחו חלקים מתיק הביטוח שלו) ושירותים פיננסיים אחרים.
ישנם יתרונות לשימוש בברוקרים: ראשית, בשל הידע הרב שלהם על השוק והקשרים שפיתחו בו. לברוקרים הכלים והמשאבים כדי להגיע לבסיס הקונים הרחב ביותר. לאחר מכן, הם מסננים מקהל של קונים פוטנציאליים עבור תשואה שתתמוך ברכישה הפוטנציאלית. זאת לעומת מוכרים עצמאיים, במיוחד כאלה החדשים בשוק, אשר סביר להניח כי לא יהיו בעלי אותה גישה לקהל לקוחות כמו הברוקרים. יתרון נוסף בשימוש בברוקר הוא מבחינת העלות הכספית - הם עשויים להיות זולים יותר בשווקים קטנים, עם חשבונות קטנים יותר, או עם מגוון מוצרים מוגבל.
ברוקראז'

פירמת ברוקראז', או פשוט ברוקראז' או ברוקר בהקשרים שונים, היא מוסד פיננסי המסייע לקנייה ומכירה של נגזרים פיננסיים בין קונה ומוכר. פירמות ברוקראז' משרתות קליינטורה של משקיעים אשר סוחרים במניות ציבוריות וניירות ערך אחרים.
בישראל קיים בלבול בין המונחים: "ברוקר", "ברוקרים", "ברוקראז'" ויש החושבים כי מדובר באותו הדבר רק תחת שם שונה. במדינת ישראל אין הגדרה מדויקת ל: "ברוקר" והכי קרוב למשמעות שלו בארץ, הוא מנהל תיקי השקעות.
הערות שוליים

↑   כמה תחסכו אם תעברו לסחור עם ברוקר?, באתר TheMarker‏, 9 בפברואר 2016
↑  אלה לוי-וינריב, ‏חוק הברוקרים: ההוכחה שגופי האכיפה של רשות ני"ע לא עבדו, באתר גלובס, 14 באוגוסט 2018
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
| --- | --- |
בקרת זהויות :  NLI: 987007532190105171  GND: 4146195-2  LCCN: sh88001213  NARA: 10644172  NKC: ph202209
בריגיט ברקס

| --- | --- |
אין תמונה חופשית
 לידה:  המאה ה־20 
 מדינה:  גרמניה 
 
בריגיט ברקס (בגרמנית: Brigitte Berx; נולדה בשנת 1962) היא דוגמנית עבר גרמנייה.
ביוגרפיה

ברקס גדלה בדיסלדורף, גרמניה.
היא נבחרה ב-1984 למיס הריין התחתון (Niederrhein), ולאחר מכן נבחרה גם למיס נורדריין-וסטפאליה. היא הוכתרה למיס גרמניה בטקס שנערך באולם בלוקסמבורג.
בתחרות מיס תבל 1984 עלתה לשלב עשר המועמדות האחרונות בחצי הגמר. בקרב העיתונאים שסיקרו את התחרות נפוצה השמועה על פיה עברה ניתוח הגדלת חזה, דבר שזכה להפרכה מצידה.
באותה שנה היא גם הייתה נציגת גרמניה במיס עולם, ועלתה בין חמש עשרה המועמדות שהגיעו לחצי הגמר.
היא הופיעה ב-"Stars in der Manege", אירוע צדקה שנתי הנערך במינכן, והשתתפה גם בתוכנית "Verstehen Sie Spaß?" בה מצולמים אנשים במצלמה נסתרת.
ברקס היא בעלת בוטיק אופנה יוקרתי ומתגוררת בקלן.
הערות שוליים

↑  Shared Article, jpress.org.il
ערך זה הוא קצרמרבנושא אישים. אתם מוזמנים לתרום לוויקיפדיה ו.
בריגדת תכאוור ה-25

|  פרטים |
| --- | --- |
 מדינה:  איראן איראן
 שיוך:  הצבא האיראני
 סוג:  תכאוור (כוחות מיוחדים)
 
בריגדת תכאוור ה-25, (פרסית: تیپ ۲۵ نیرو مخصوص) או כוחות הבריגדה המיוחדת המוטסת ה-25, או NOHED Brigade تیپ نیرو مخصوص), היא בריגדת כוחות מיוחדים מוטסים של הצבא האיראני שהוקמה ב-1959.
היסטוריה

המבצע הראשון של הבריגדה היה במרד דחופר בעומאן. לאחר מהפכת 1979 באיראן, השתתפה הבריגדה בעימותים שלאחר המהפכה. השתתפה בפעולות רבות במלחמת איראן-עיראק במסגרת דיוויזיית הקומנדו ה-21. חלק מהלוחמים השתתפו במלחמת האזרחים בסוריה. החטיבה השתתפה בחילוץ בני ערובה ולוחמה בטרור באיראן.
הערות שוליים

↑  "كمك های تكاوران تیپ 25 ارتش در پسوه و مردم میاندوآب به زلزله زدگان آذربایجان شرقی". YJC. נבדק ב-15 בינואר 2016. {{cite web}}:  (עזרה)
ערך זה הוא קצרמרבנושא איראן. אתם מוזמנים לתרום לוויקיפדיה ו.
ג'וליה מסלאווי

| --- | --- |
אין תמונה חופשית
 לידה:  1937 (בת 87 בערך) עיראק עיראק
 תאריך עלייה:  1950
 מדינה:  ישראל ישראל
 תקופת הפעילות:  מ-1995
 עיסוק:  שחקנית
 צאצאים:  פנינה מור
 מספר צאצאים:  1
 פרופיל ב-IMDb
ג'וליה מסלאווי (נולדה ב-1937) היא שחקנית ישראלית.
ביוגרפיה

מסלאווי נולדה בעיראק ובגיל 13 עלתה לארץ ישראל. כשהגיעה לארץ תעודת הזהות שלה הייתה מפוררת והלכה להחליף לתעודות זהות חדשה במשרד הפנים אך במקום לכתוב שהיא ילידת 1937 כתבו בטעות שהיא ילידת 1931. אביה היה רב. מסלאווי התחתנה בגיל 16. בִּתהּ היא השחקנית פנינה מור שגם היא שיחקה בסדרה תמונות יפואיות – אותה סדרה שהשתתפה בה אִמהּ.
קריירת משחק

בשנים 1995–1996 השתתפה בסדרת הטלוויזיה "תמונות יפואיות" גילמה את חצ'ורה שובאשי.
בשנת 2000 שיחקה בסדרת הטלוויזיה "חלומות נעורים" בתור ג'וליה נאמן.
בשנת 2002 שיחקה בסרט "חצוצרה בואדי" בתפקיד ג'מילה.
בשנת 2004 הופיעה בסרט "בלאק ג'ק" בתפקיד מהמרת בקזינו.
בשנת 2005 השתתפה בסרט "החשוד האחרון" שיחק את ג'וליה.
בשנת 2007 שיחקה בסרט "רחמים" שיחק בתפקיד מסעודה רחמים.
בשנת 2014 השתתפה בתוכנית הריאלטי "משחקי השף".
בשנת 2018 הופיעה בסרט "סדקים" בתור אישה קשישה.
בשנת 2024 עתידה לשוב לדמותה של חצ'ורה שובאשי בסרט "תמונות יפואיות" המבוסס על הסדרה.
הערות שוליים

1 2  פנינה מור, במיזם "אישים" לתיעוד היצירה הישראלית
1 2 3 4 5    משחקי השף – המנה של ג'ולייטה: מוסקה עירקית ואורז, סרטון בערוץ "משחקי השף", באתר יוטיוב (אורך: 11:39)
↑  ג'וליה מסלאווי, במיזם "אישים" לתיעוד היצירה הישראלית
↑  יובל אראל‏, אין כמו יפו בלילות, האמת שגם בימים…, בבלוג של יובל אראל, מגזין מוזיקה ותרבות, 20 במרץ 2024
↑  גיל משעלי, ‏אחרי 29 שנה: "תמונות יפואיות" חוזרת – הפעם לקולנוע, באתר ‏מאקו‏, 6 בפברואר 2024
ברייט אוסאי-סמואל

ברייט אוסאי-סמואל (באנגלית: Bright Osayi-Samuel; נולד ב-31 בדצמבר 1997) הוא כדורגלן ניגרי המשחק בעמדת הקשר והקיצוני בפנרבחצ'ה ובנבחרת ניגריה.
קריירה

אוסאי-סמואל נולד בניגריה, ולאחר מכן היגר עם משפחתו לספרד וממנה ללונדון שבאנגליה.
הוא החל לשחק במחלקת הנוער של בלקפול, וכבר במהלך עונת 2014/2015 קודם לקבוצה הבוגרת של המועדון, ששיחקה בצ'מפיונשיפ. הוא ערך את הופעת הבכורה שלו ב-7 במרץ 2015, בהפסד 0–1 לשפילד ונסדיי. בתום העונה ירד עם הקבוצה לליגה השלישית. לאחר עונה נוספת, ירדה הקבוצה לליגה הרביעית, אבל מיד חזרה לליגה השלישית.
ב-1 בספטמבר 2017 חתם לשלוש עונות בקווינס פארק ריינג'רס מהצ'מפיונשיפ. הוא ערך את הופעת הבכורה שלו ב-23 בספטמבר, בתיקו 0–0 עם ברטון אלביון.
ב-15 בינואר 2021 חתם על חוזה לארבע עונות בפנרבחצ'ה מליגת העל הטורקית, שרכשה אותו תמורת כחצי מיליון אירו. הוא היה אמור להצטרף לקבוצה רק לקראת עונת 2021/2022, אך פנרבחצ'ה לבסוף החליטה לצרף אותו כבר ב-23 בינואר 2021.
קריירה בינלאומית

ב-17 בנובמבר 2022 ערך אוסאי-סמואל את הופעת הבכורה שלו בנבחרת ניגריה, בהפסד 4-0 לנבחרת פורטוגל במשחק ידידות.
נכלל בסגל נבחרת ניגריה לטורניר גביע אפריקה לאומות 2023.